cyanic-selkie/wikianc huggingface dataset:
Paranthropus boisei
Morfologie
Die breinvolume is redelik klein – tussen sowat 500 en 550 cm3, nie veel groter as dié van Australopithecus afarensis en Australopithecus africanus of moderne sjimpansees nie. Dit het ’n baie korter foramen magnum (agterhoofopening) as Paranthropus robustus gehad. Die variasies in die skedels van P. boisei is ook baie groot. Die gemiddelde volwasse mannetjies was groter as die wyfies (geslagsdimorfie) – meer as in feitlik alle ander Australopithecus-spesies. Mannetjies het sowat 49 kg geweeg en was sowat 1,37 m lank in vergelyking met die wyfies se 34 kg en 1,24 m.
P. boisei het in graslande gebly. Sy skedel was ideaal vir swaar kouwerk en hy het ander eienskappe gehad wat met vandag se gorilla ooreenstem. Die agterste kiestande was relatief groot en het twee keer so ’n groot area beslaan as by moderne mense. Hy het ook sterk kouspiere gehad. Die voorste tande was egter kleiner as by ander, soortgelyke spesies.
Lynda Day George
Lynda Day George (gebore 11 Desember 1944) is 'n Amerikaanse aktrise. Sy is bekend vir haar rolle in die rolprent Pieces (1982) en in die televisiereekse Mission: Impossible (1966), Wonder Woman (1975), en Mission: Impossible (1988).
Dysidea fragilis
Dysidea fragilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1818 deur Montagu.
Bobbejaansberg
Die Bobbejaansberg is 'n klein berg in Elandsbaai digby die Atlantiese kus van die Suid-Afrikaanse provinsie Wes-Kaap, Vanaf die land steek die berg uit na die seebaai, waar dit as Baboon Point bekend staan.
Neopetrosia retiderma
Neopetrosia retiderma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1922 deur Dendy.
2000 Belgiese Grand Prix
Die 2000 Formule Een Belgiese Grand Prix is op 27 Augustus 2000 op die Circuit de Spa-Francorchamps, in België, gehou. Die wedren is deur Mika Häkkinen in 'n McLaren - Mercedes gewen.
Neopetrosia similis
Neopetrosia similis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Corey Sevier
Corey Sevier (gebore 3 Julie 1984) is 'n Kanadese akteur, vervaardiger, en regisseur. Hy is bekend vir sy rolle in die rolprente Immortals (2011), Conduct Unbecoming (2011), Awaken (2012), en The Northlander (2016).
Neopetrosia subtriangularis
Neopetrosia subtriangularis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1850 deur Duchassaing.
Gereformeerde kerk Bloemfontein-Suid
Die Gereformeerde kerk Bloemfontein-Suid is sedert 2013 die tweede oudste gemeente van die GKSA in die Vrystaat se hoofstad, Bloemfontein, nadat die gemeente Bloemfontein-Oos (1949) in 2007 ontbind het en die moedergemeente (1903), die oudste in die stad, in 2013 ontbind het.
Geskiedenis
Die gemeente is in 1951 gestig en die eerste kerkgebou, in Roselaan, Wilgehof, reeds drie jaar later in gebruik geneem. Dit is aanvanklik teen ’n koste van £5 000 gebou met die doel dat dit as saal sou dien nadat ’n kerkgebou vooraan die gebou opgerig is. Om die een of ander rede het dié plan nie ’n werklikheid geword nie, want in 1972 is die huidige kerkgebou ingewy. Die bou koste het R110 000 beloop en die argitek was Nico le Roux, terwyl Soon Calitz die bouaannemer was. Dié kerkgebou is geleë op die hoek van Walter Sisuluweg (die ou Haldonweg) en Lilaclaan, Gardeniapark, Bloemfontein.
’n Unieke kenmerk van die kerk is die skuins helftes van leiklipdak wat nie aan die bokant bymekaarkom nie, maar ruimte vir vensters bied. In die somer word die vensters oopgemaak sodat warm lug kan uitvloei. Die groot orrel is in 1965 in die ou saalkerk kerk geïnstalleer en in 1972 na die nuwe kerkgebou oorgeplaas. Hier is dit vergroot.
In 1990 het die gemeente ’n groot gemeentesentrum met ’n saal, kombuis en kantore teen ’n koste van R220 000 laat aanbou. Tussen die saal en die kerk is ’n groot soetdoringboom behou wat skadu in die kuiergedeelte bied.
Die gemeente het einde 2014 400 belydende en 83 dooplidmate gehad, vergeleke met onderskeidelik 556 en 159 einde 1997, toe dit die stad se naasgrootste Gereformeerde kerk was. In 2019 wad dit onderskeidelik 422 en 76.
Stefan Watermeyer
Stefan Watermeyer (gebore te Nelspruit op 3 Junie 1988) is 'n Suid-Afrikaanse rugbyspeler wat vir die Kings op senter speel in die Superrugbyreeks.
Loopbaan
Hy het ook voorheen vir die Blou Bulle, Griekwas en die Pumas in die Vodacombeker- en die Curriebeker-reeks gespeel.
Hy het ook twee wedstryde vir die Ospreys in Wallis gespeel in 2011-12. Met sy debuut vir die Ospreys het hy 'n drie gedruk en is aangewys as "Speler-van-die-wedstryd". Ongelukkig het die implementering van 'n salarisplafon in Wallis beteken dat hy vrygestel is deur die Ospreys in Julie 2012.
Madam Auring
Aurea Elfero, professioneel bekend as Madam Auring (11 Maart 1940 – 30 Oktober 2020), was 'n Filippynse waarsêer en aktrise. Volgens haar eie weergawe was sy een van "die vyf bekendste vroue in Asië in die 1990's". Sy is op 30 Oktober 2020 op die ouderdom van 80 oorlede.
Tony Briggs
Tony Briggs (gebore 3 Julie 1967) is 'n Australiese akteur, skrywer, en vervaardiger. Hy is bekend vir sy rolle in die rolprent The Sapphires (2012) en in die televisiereekse Ocean Girl (1994), Wentworth (2013), en The Warriors (2017).
Maude George
Maude George (15 Augustus 1888 – 10 Oktober 1963) was 'n Amerikaanse aktrise en skryfster. Sy was bekend vir haar rolle in die rolprente A Little Brother of the Rich (1915), Monte Cristo (1922), Merry-Go-Round (1923), en The Wedding March (1928).
Albert II van Monaco
Albert II, Prins van Monaco (Albert Alexandre Louis Pierre Grimaldi; gebore 14 Maart 1958) is die hoof van die Huis van Grimaldi en die huidige heerser van die prinsdom Monaco. Hy is die seun van prins Rainier III en Grace Kelly en is getroud met Charlene Wittstock, ’n voormalige Suid-Afrikaanse swemmer. Sy susters is Caroline, Prinses van Hannover en Prinses Stéphanie van Monaco.
Vroeë lewe
Albert is in die koninklike paleis van Monte Carlo gebore en het skoolgegaan aan die Albert I-hoërskool. Hy het in 1976 met onderskeiding geslaag en in 1977 aan die Amherst-kollege in Massachusetts, Amerika, staatsleer, ekonomie, musiek en Engelse letterkunde begin studeer onder die naam Albert Grimaldi.
Hy het in 1981 ’n B.A.-graad in staatsleer behaal. Hy is ’n kranige sportman en het aan verskeie sportsoorte deelgeneem, onder andere veldloop, judo, swem, tennis, roei, seiljagvaart, ski en muurbal. Hy het in die Monegaskiese bobslee-span aan die Olimpiese Winterspeles van 1988, 1992, 1994, 1998 en 2002 deelgeneem. Hy is sedert 1985 'n lid van die Internasionale Olimpiese Komitee. Hy is een van die eienaars van Yoctocosmos (sy sosiale netwerk) en lid van die Wêreld Ekonomiese Forum.
Heerser
Op 7 Maart 2005 is Albert se pa, Rainier III, in die hospitaal opgeneem waar hy vir long- en hartprobleme behandel is. Op 31 Maart 2005 het die paleis aangekondig dat prins Albert sy pa se amptelike pligte oorneem aangesien Rainier dit nie meer kon nakom nie en op 6 April is aangekondig dat prins Rainier op 81-jarige ouderdom oorlede is.
Prins Albert het die troon op dié dag bestyg as Albert II. Hy is op 19 November 2005 in die St. Nicholas-katedraal gekroon. Sy regmatige opvolger is sy seun, Prins Jacques, gebore op 10 Desember 2014.
Liefdeslewe en huwelik
Ná talle berigte oor sy romantiese verbintenisse met bekende skoonhede en gerugte dat hy gay is, word Albert sedert 2006 dikwels saam met die Suid-Afrikaanse swemmer Charlene Wittstock gesien. Hy het ook erken dat hy twee buite-egtelike kinders het: Jazmin Grace Grimaldi by Tamara Rotolo van Kalifornië en Alexandre Coste by Nicole Coste, ’n voormalige lugwaardin van Togo. ’n Vroeëre eis deur Bea Fiedler, 'n Duitse kaalborsmodel, dat hy die pa van haar seun Daniel is, is deur 'n hof verwerp
Op 1 Julie 2011 is Albert in ’n burgerlike troue met Charlene Wittstock getroud en die volgende dag in ’n kerklike seremonie. Hulle het hulle verlowing op 23 Junie 2010 aangekondig nadat hulle sedert 2006 dikwels saam gesien is.
Opvolging
Terwyl Rainier III se gesondheid agteruitgegaan het, het die openbare kommer toegeneem oor die feit dat Albert nie wettige kinders het nie. Voor 2002 het Monaco se grondwet bepaal dat net die "direkte en wettige manlike" kinders van die "laaste" regerende prins die troon mag bestyg.
Op 2 April 2002 het Monaco ’n wet afgekondig waarin voorsiening gemaak word dat die troon na ’n regerende prins se broers en susters en hul kinders van albei geslagte mag gaan as hy sonder wettige kinders sterf. In Oktober 2005, toe Albert die troon bestyg, het die wet van krag geword toe dit deur Frankryk bekragtig is in ooreenstemming met die 2002-verdrag oor betrekkinge tussen dié twee lande. Sy susters en hul wettige kinders het op daardie stadium die reg gehad om hom op te volg as geen kinders uit sy huwelik gebore sou word nie.
Waltloo
Waltloo is 'n nywerheidgebied in die verre ooste van Pretoria in Gauteng, Suid-Afrika.
Emlyon Business School
Emlyon Business School is 'n sakeskool en een van die mees gesogte en selektiewe grandes écoles in Lyon, Frankryk. Emlyon is in 1872 gestig. Die skoolprogramme is drie keer geakkrediteer - volgens die internasionale AMBA, EQUIS en AACSB standaarde.
Dysidea gracilis
Dysidea gracilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Gereformeerde kerk Bloemfontein-Noord
Die Gereformeerde kerk Bloemfontein-Noord is op die oomblik (2015) die tweede grootste gemeente van die GKSA in die Vrystaat se hoofstad, Bloemfontein.
Stigting
Die gemeente het op 15 Oktober 1961 afgestig van die destydse Bloemfontein-Wes, waarvan die naam in 2003 Vleuels geword het. Aan die begin het lidmate in die Laerskool Willem Postma vir eredienste byeengekom, maar die behoefte aan ’n eie kerkgebou het daartoe gelei dat die groot organisasie en beplanning van dié gebou binne 18 maande deeglik voltooi is.
Kerkbou
Die argiteksfirma Le Roux en Vennote het die plan geteken en Crawford en Custor se tender van R53 777 vir die bouwerk is op 24 Julie 1964 goedgekeur. Dawie Mynhardt, wat minstens nog in 2010 lidmaat van die gemeente was, was een van die bouers.
Die nuwe kerkgebou is feestelik in gebruik geneem in die naweek van 25 en 26 September 1965. Ds. Lodewyk Snyman, die destydse leraar, het die hoeksteen onthul en mev. Snyman yet die kerkdeure daarna oopgesluit. In die nuwe gebou het dr. (later prof.) G.P.L. van der Linde die verrigtinge begin met Skriflesing, gebed en samesang waarna prof. Fanus du Toit die feesrede gelewer het. Die middag se verrigting het van kwart oor twee tot halfvyf geduur; die aand is dit voorgesit met die ingebruikneming van die orrel, wat die gemeente se vrouelidmate geskenk het. Prof. Du Toit het ook die Sondag se feesdiens gelei, waarna die eerste katkisasie in die nuwe gebou gehou is. Daardie aand het ds. Snyman die eerste keer die woord in die nuwe kerk bedien.
Saal
Jare lank het die gemeente die behoefte aan sy eie kerksaal gevoel en daarmee saam die behoefte aan meer katkisasielokale en ’n doeltreffender kombuis. Op 28 Februarie 1988 is die saal in gebruik geneem toe dr. H.A. van Dalsen die kopergedenkplaat onthul het.
Thelonious Monk
Thelonious Sphere Monk (, 10 Oktober 1917 - 17 Februarie 1982) was 'n Amerikaanse jazzpianis en -komponis. Hy het oor 'n unieke improvisatoriese styl beskik en verskeie werke bygedra tot die standaard repertorium van jazz, insluitende Round Midnight, Blue Monk, Straight, No Chaser, Ruby, My Dear, In Walked Bud, en Well, You Needn't. Na die werke van Duke Ellington is Monk se werke die tweede mees opgeneem.
Monk se komposisies en improvisasie bevat dissonansie en hoekige melodiese draaie en sluit aan by sy onortodokse benadering tot die klavier, wat perkussie gekombineer het met 'n abrupte, dramatiese gebruik van stiltes. Hierdie styl is nie algemeen bewonder nie; die digter en jazz kritikus Philip Larkin het neerhalend na hom verwys as "the elephant on the keyboard".
Monk was bekend om sy kenmerkende kleredrag, wat pakke, hoede en 'n donkerbril ingesluit het. Hy was ook bekend vir 'n idiosinkratiese gewoonte tydens opvoerings: terwyl ander musici voortgegaan het om te speel sou Monk stop, opstaan, en vir 'n paar oomblikke dans, voordat hy sou terugkeer na die klavier.
Monk is een van vyf jazzmusikante wat op die voorblad van die tydskrif Time gepryk het (die ander was Louis Armstrong, Dave Brubeck, Duke Ellington en Wynton Marsalis).
Carmelita Geraghty
Carmelita Geraghty (21 Maart 1901 – 7 Julie 1966) was 'n Amerikaanse aktrise. Sy was bekend vir haar rolle in die rolprente The Pleasure Garden (1925), My Best Girl (1927), South of Panama (1928), en Paris Bound (1929).
Damian de Allende
Damian de Allende (gebore te Kaapstad op 25 November 1991) is 'n Suid-Afrikaanse rugbyspeler wat vir die op senter of vleuel speel in die Verenigde Rugbykampioenskapsreeks.
2003 Spaanse Grand Prix
Die 2003 Formule 1 Spaanse Grand Prix is op 4 Mei 2003 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen en is deur Michael Schumacher van Ferrari gewen.
Damian de Allende
Loopbaan
In 2012 het hy sy debuut gemaak vir die Westelike Provinsie in hul Vodacombekerwedstryd teen die Pampas XV. Hy speel drie wedstryde in die reeks en druk een drie. Hy is daarna ingesluit in die WP-groep vir die Curriebeker Premierliga.
De Allende het ook die Ikey Tigers in die 2012 Varsitybeker verteenwoordig.
In Augustus 2013 het hy 'n kontrak onderteken met die Westelike Provinsie en Stormers tot 2015.
Springbokkleure
Op 16 Augustus 2014 het De Allende sy debuut vir die Springbokke in 'n toets teen Argentinië in Pretoria gemaak, op die ouderdom van 22 jaar. Hy was ook deel van Suid-Afrika se span tydens die Rugbywêreldbeker 2015 en die Rugbywêreldbeker 2019.
Neopetrosia tenera
Neopetrosia tenera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1887 deur Carter.
Dysidea gumminea
Dysidea gumminea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1884 deur Ridley.
Dysidea granulosa
Dysidea granulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Baccalaureus scientiae
Baccalaureus scientiae (BS of B.S.) is 'n baccalaureusgraad wat toegeken word vir programme op die gebied van wetenskap wat oor die algemeen drie tot vyf jaar duur.
Dysidea granulosa
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1965 deur Bergquist.
Oorlogmisdaad
'n Oorlogsmisdaad is 'n oortreding van die oorlogswette wat aanleiding gee tot individuele kriminele verantwoordelikheid vir optrede deur vegters in aksie, soos opsetlike doodmaak van burgerlikes of opsetlike doodmaak van krygsgevangenes, marteling, gyselaars neem, onnodig vernietiging van burgerlike eiendom, misleiding deur verraad, oorlogstyd seksuele geweld, plundering, en vir enige individu wat deel is van die bevelstruktuur wat enige poging beveel om massamoorde te pleeg, insluitend volksmoord of etniese suiwering, die toestaan van geen genade ondanks oorgawe nie, die diensplig van kinders in die weermag en die verontagsaming van die wetlike onderskeidings van proporsionaliteit en militêre noodsaaklikheid.
Die formele konsep van oorlogsmisdade het ontstaan uit die kodifikasie van die internasionale gewoontereg wat van toepassing was op oorlogvoering tussen soewereine state, soos die Lieber-kode (1863) van die Unieleër in die Amerikaanse Burgeroorlog en die Haagse Konvensies van 1899 en 1907 oor internasionale oorlog. In die nasleep van die Tweede Wêreldoorlog het die oorlogsmisdaadverhore van die leiers van die Spilmoondhede die Neurenberg-regsbeginsels gevestig, soos dat internasionale strafreg definieer wat 'n oorlogsmisdaad is. In 1949 het die Geneefse Konvensies nuwe oorlogsmisdade wetlik gedefinieer en vasgestel dat state universele jurisdiksie oor oorlogsmisdadigers kan uitoefen. In die laat 20ste eeu en vroeë 21ste eeu het internasionale howe bykomende kategorieë van oorlogsmisdade van toepassing op 'n burgeroorlog geëkstrapoleer en gedefinieer.
HMS Ark Royal (R07)
HMS Ark Royal (R07) was 'n ligte vliegdekskip en voormalige vlagskip van die Britse Vloot. Hy was die derde en laaste skip van die Invincible-klas. Hy is deur Swan Hunters gebou op die Tynerivier en in 1981 daar te water gelaat.
Bălți-Leadoveni Internasionale Lughawe
Die Bălți-Leadoveni Internasionale Lughawe (IATA: BZY, ICAO: LUBL) is die tweede grootste lughawe in Moldowa na Chisinau Internasionale Lughawe en lê sowat 15 kilometer oos van die middestad van Bălţi. Die lughawe is in 1987 as die "Grigori Leadov" geopen en word later in die negentiger jare na Bălți International Airport (BIA) herdoop. Die volume van lugverkeer het sedert die jaar 1987 aansienlik toegeneem.
Balti Internasionale Lughawe is die tweede spil van Air Moldova en is vir die meeste buitelandse toeriste die poort na Noord-Moldowa.
Dieter Brummer
Dieter Brummer (gebore 5 Mei 1976) is 'n Australiese akteur. Hy is bekend vir sy rolle in die televisiereekse Neighbours (1985), Home and Away (1988), Underbelly (2008), en Winners & Losers (2011).
Wolkberg-Zoeloe
Die Wolkberg-Zoeloe (Alaena margaritacea), is 'n Zoeloe-vlinderspesie in die familie Lycaenidae.
Dit is endemies aan Suid-Afrika, waar dit slegs bekend is op grasbegroeide hange wat aan Afromontane-woud in die Haenertsburggebied van Limpopo naby die Wolkberg-bergreeks grens.
Dit word ernstig bedreig deur uitheemse boomplantasies, aangesien daar net twee kolonies bekend is.
William Shatner
William Shatner (gebore 22 Maart 1931) is 'n Kanadese akteur, skrywer, en vervaardiger. Hy is bekend vir sy rolle in die rolprente Star Trek II: The Wrath of Khan (1982), Star Trek III: The Search for Spock (1984), Star Trek IV: The Voyage Home (1986), en Star Trek V: The Final Frontier (1989).
Gereformeerde kerk Bloemfontein-Oos
duimnael|links|270px|Die Gereformeerde kerk Bloemfontein-Oos, waarvan ds. J.J.H. Booysen die hoeksteen gelê het op [[12 Junie 1965.]] duimnael|regs|170px|Ds. J.H. Coetzee, leraar van 1976 tot 1984.
Die Gereformeerde kerk Bloemfontein-Oos was die derde oudste gemeente van die GKSA in die Vrystaat se hoofstad, Bloemfontein, maar het in 2007 ontbind, waarna lidmate ingeskakel het by die moedergemeente Bloemfontein, wat op sy beurt in 2013 ontbind het.
Die Gereformeerde kerk Bloemfontein het in die veertigerjare buitedienste begin hou op Shannon, ’n kleinhoewegebied aan die oostekant van die stad, noord van Heidedal en oos van Bloemspruit. Tydens die Tweede Wêreldoorlog was dit swaar om ’n boupermit te kry; daarom het die kerkraad van die moedergemeente ’n sinkpakhuis by ene Glover gekoop. In 1949 het Bloemfontein-Oos afgestig. Later kon die moedergemeente die eerste, beskeie saalkerk oprig wat tot 1966 in gebruik was. Vir dié gebou het die Gereformeerde kerk Burgersdorp hul ou preekstoel skenk. Dit het van vanaf 1965 tot 2005 in ’n pakhuis op ’n plaas gestaan en is toe aan Burgersdorp teruggegee, wat dit gerestoureer en aan die Gereformeerde kerk Graaff-Reinet geskenk het.
Nadat die ou saalkerk te klein geraak het, is ’n nuwe gebou in 1965 opgerig. Einde 1997 het die gemeente 140 belydende en 57 dooplidmate gehad en die moedergemeente onderskeidelik 181 en 32. Kort voordat die moedergemeente ook ontbind het (2013), was daar net 102 belydende en 19 dooplidmate.
Die gemeente het die gebiede Bob Rogerspark en die Bloemspruit-hoewes asook die Grootvlei-gevangenis en Lugmagbasis Bloemspruit beslaan.
Singhasari
Die Singhasari was 'n dinastie wat met die stad Malang op Oos-Java van 1222–1292 as hoofstad oor dele van die huidige Indonesië geheers het.
Die begin van hierdie dinastie is veral bekend uit die Pararaton-kroniek. Die laaste koning van Kediri, Kertajaya (1185–1222) was 'n tiran wat met religieuse leiers gebaklei het. Een van sy vasalle, Tunggal Ametung, die vors van Tumapel, die hoofstad van die vroeër koninkryk Janggala was ook 'n repressief heerser. Ken Arok, 'n jong man van lae afkoms ('n sudra die laagste Hindoe-kaste) dood Ametung en trou met Ken Dedes. Sy is deur Ametung ontvoer en gedwing sy vrou te word en sy is swanger van sy seun Anusapati. Ken Arok verslaan Kediri en stig die Singasari-dinastie in Malang. Hy regeer as koning Rajasa van 1222–1247 en word as 'n wyse koning beskou. In 1247 word hy nogtans deur sy stiefseun Anusapati vermoor. Die beeld van Prajnaparamita word as een van die beste kunsvoorwerpe uit hierdie tydperk beskou en koningin Ken Dedes wat as 'n groot skoonheid bekend is, het dalk die model gewees. Dit verbeeld waarskynlik die bodhisattva van deernis Kwan-non of Guanyin.
Die dinastie eindig met die vyfde koning Kertanagara. In sy dae word China beheers deur die Mongole en Khubilai Khan eis onderwerping van hom. Hy word nogtans in Mei 1292 deur Jayakatwang in 'n staatsgreep vermoor. Jayakatwang is die vors van Kediri wat die Kediri-koninkryk wil herstel. In November stuur die Yuan-dinastie 'n vloot van duisend jonks en Jayakatwang word gedood. 'n Afstammeling van Ken Arok en Ken Dedes en skoonseun van Kertanegara, Raden Wijaya verslaan die Mongoolse invallers en stig in 1293 die koninkryk Majapahit.
Travis Burns (akteur)
Travis Burns (gebore 23 April 1991) is 'n Australiese akteur. Hy is bekend vir sy rolle in die televisiereekse Neighbours (1985), SAF3 (2013), Neighbours: Summer Stories (2016), en Neighbours vs. Time Travel (2017).
Weavind Park
Weavind Park is 'n voorstad in die ooste van Pretoria in Gauteng, Suid-Afrika.
Charles Mingus
Charles Mingus Jr. (22 April 1922 – 5 Januarie 1979) was 'n Amerikaanse jazzmusikant en -komponis. Hy het die kontrabas en klavier bespeel. Hy was 'n belangrike proponent van kollektiewe improvisasie en word as een van die grootste jazz musikante en -komponiste beskou, met 'n loopbaan van meer as drie dekades lank. Hy het ook verskeie kere saam met ander jazzlegendes soos Louis Armstrong, Duke Ellington, Charlie Parker, Dizzy Gillespie, Dannie Richmond en Herbie Hancock gespeel.
Mingus se komposisies word steeds deur uiteenlopende groepe kontemporêre musici gespeel, soos die Mingus Big Band, Mingus Dynasty en Mingus Orchestra asook hoërskoolstudente wat aan die Charles Mingus High School Competition deelneem. In 1993 het die Biblioteek van die Amerikaanse Kongres Mingus se versamelde dokumente aangeskaf—wat bladmusiek, klankopnames, korrespondensie en fotos insluit—en welke hulle beskryf het as "the most important acquisition of a manuscript collection relating to jazz in the Library's history".
Tyler Shaw
Tyler Shaw (gebore 8 April 1993) is 'n Kanadese akteur. Hy is bekend vir sy rolle in die rolprente The Meaning of Life (2017) en Chalk, en in die televisiereekse Katie Chats (2011) en Lost & Found Music Studios (2015).
Sisiliaanse Mafia
Die Sisiliaanse Mafia of Italiaanse Mafia, ook net bekend as die Mafia en onder sy lede as Cosa Nostra ("Ons Ding" of "Ons Saak"), is ’n misdaadsindikaat in Sisilië, Italië. Dit is ’n losse vereniging van misdaadgroepe wat ’n gemeenskaplike organisatoriese struktuur en gedragskodes het. Die basiese groep is bekend as ’n "familie", "clan" of "cosca". Elke familie maak aanspraak op die oorheersing van ’n sekere gebied, gewoonlik ’n dorp, buurt of stad, waarin hulle mense beskerm en misdaad pleeg. Die lede noem hulself "manne van eer", maar die publiek verwys gewoonlik na hulle as "mafiosi". Die Mafia se kernbedrywighede is beskerming deur geweld, die beslegting van dispute tussen misdadigers en toesig oor en die organisering van onwettige ooreenkomste en transaksies.
Ná vlae emigrasie het die Mafia ook versprei na ander lande soos die Verenigde State en Kanada.
’n Mafia-clan word gelei deur ’n baas, wat bygestaan word deur ’n onderbaas en onder toesig is van een of meer raadgewers. Onder sy bevel is groepe soldate. Die baas en raadgewers word elke jaar gekies. Cosa Nostra gebruik ook "vennote": korrupte amptenare en voornemende mafiosi wat bloot as werktuie beskou word wat hulle kan "gebruik". Ondanks die naam "families" is lede gewoonlik nie bloedverwante nie. Lidmaatskap en rang in die Mafia is ook nie oorerflik nie.
Die Mafia het streng gedragskodes wat nougeset nagekom moet word. ’n Lid mag nie ’n ander lid nader tensy hy hom ken of deur ’n derde party voorgestel word nie, uit vrees dat polisiemanne die families kan infiltreer. Hulle mag ook nie saam met polisiemanne gesien word of by die Mafia aansluit as daar wetstoepassers in hul familie is nie. Hulle moet altyd eerlik op vrae antwoord en moet verkieslik nie alkohol of dwelms gebruik nie. Hulle moet ook te alle tye beskikbaar wees vir Cosa Nostra. As die kode van stilswye, omertà, verbreek word, is die dood hul voorland.
Trapesium
'n Trapesium of trapesoïed is 'n vierhoek waarvan ten minste een paar teenoorgestelde sye parallel loop. Wanneer twee paar teenoorgestelde sye parallel loop, is dit nie 'n trapesium nie, maar 'n parallelogram.
Die oppervlakte van 'n trapesium kan as volg verkry word:
Gelykstroom
Gelykstroom (GS) is die eenrigting vloei van elektriese lading. 'n Battery is 'n goeie voorbeeld van 'n GS kragbron. Gelykstroom kan in 'n geleier soos 'n elektriese draad of deur halfgeleiers vloei. Die elektriese stroom vloei konstant in dieselfde rigting, wat GS onderskei van wisselstroom (WS), waar die rigting van die stroom verander. GS het voorheen ook bekend gestaan as galvaniese stroom.
Gelykstroom kan omgeskakel word vanaf wisselstroom deur die gebruik van 'n gelykrigter, wat elektroniese elemente bevat wat stroomvloei slegs in een rigting toelaat, soos diode s. Gelykstroom kan na wisselstroom omgeskakel word deur 'n omsetter.
Gelykstroom word gebruik om batterye te laai of as kragbronne vir elektroniese stelsels. Baie hoë hoeveelhede GS krag word gebruik in elektrochemiese prosesse soos die onttrekking en verwerking van aluminium. Dit word ook gebruik in sommige spoorweë, veral in stedelike gebiede. Alhoewel wisselstroom hoofsaaklik gebruik word in transmissielyne vanaf kragstasies, word hoëspanning gelykstroom ook soms gebruik. 'n Goeie voorbeeld is die 1400 km hoëspanning GS transmissielyn vanaf die Cahora Bassa hidroëlektriese kragstasie in Mosambiek na Johannesburg.
Geskiedenis
Gelykstroom is die eerste keer opgewek deur die italiaanse fisikus Alessandro Volta se battery. Die aard van stroomvloei vanaf die battery was aanvanklik nie verstaan nie. Die franse fisikus André-Marie Ampère het aangevoer dat die stroom in een rigting van positief na negatief vloei. To die franse instrument maker Hippolyte Pixii die eerste dinamo gebou het in 1832, het hy opgemerk dat die beweging van die magneet die rigting van die stroom in die lus laat verander met elke halfdraai, en sodoende 'n wisselstroom opwek. Na 'n voorstel van Ampère's, het Pixii later 'n kommutator bygevoeg, as 'n soort skakelaar wat met borsels 'n gelykstroom opwek.
In die laat 1870's en vroeë 1880's was elektrisiteit al meer opgewek by kragstasies. Dit was aanvanklik gebruik om krag te verskaf aan straatligte, gewoonlik teen spannings van meer as 3000 V gelykstroom of wisselstroom. Dit is gevolg deur wydverspreide gebruik van lae-spanning gelykstroom elektrisiteit vir binnenshuise beligting na die ontwerp van die elektriese gloeilamp deur Thomas Edison in 1882. As gevolg van die voordele van wisselstroom bo gelykstroom deur die gebruik van transformators om spannings te verander vir transmissie oor langer afstande, was gelykstroom oor die volgende paar dekades vervang met wisselstroom. Na die ontwikkeling van GS hoë-spanning transmissie in die 1950's is dit ook 'n opsie maar dit word steeds minder algemeen gebruik as wisselstroom transmissie. Vir langafstand ondersese kabels, soos tussen lande, is GS transmissie die enigste werkbare oplossing.
Neva Gerber
Neva Gerber (3 April 1894 – 2 Januarie 1974) was 'n Amerikaanse aktrise. Sy was bekend vir haar rolle in die rolprente The Trail of the Octopus (1919), Days of '49 (1924), The Power God (1925), en The Voice from the Sky (1929).
Australopithecus sediba
Australopithecus sediba is ’n spesie van Australopithecus uit die vroeë Pleistoseen wat sowat 2 miljoen jaar oud is. Ses skelette is in die Wieg van die Mensdom in Suid-Afrika gevind – die een ’n jong man (MH1, ook bekend as "Karabo"), ’n volwasse vrou (MH2), ’n volwasse man en drie kinders.
Die fossiele is saam in die bodem van die Malapagrot gevind waar hulle hulle oënskynlik doodgeval het, en is tussen 1,977 en 1,98 miljoen jaar oud.
Meer as 220 stukke van die spesie is ontdek. Die gedeeltelike skelette is aanvanklik in die tydskrif Science deur die paleoantropoloog Lee R. Berger van die Universiteit van die Witwatersrand in Johannesburg en sy kollegas beskryf as ’n nuut ontdekte spesie van die vroeë mens met die naam Australopithecus sediba ("sediba" beteken "fontein" of "put" in Sotho).
Australopithecus sediba het dalk in die grasvelde gewoon, maar het vrugte en ander kos uit die woud geëet – nes moderne sjimpansees.
Ontdekking
Die eerste voorbeeld van A. sediba is op 15 Augustus 2008 deur die paleoantropoloog Lee Berger se negejarige seun, Matthew, gevind naby sy pa se uitgrawingsterrein in die Malapa-natuurreservaat noord van Johannesburg. Dit het later geblyk die fossiel behoort aan ’n jong man van 1,27 m waarvan die skedel in Maart 2009 deur Berger se span ontdek is. Die vonds is op 8 April 2010 bekend gemaak.
Op dieselfde terrein is verskeie dierefossiele gevind. Berger en die geoloog Paul Dirks het gereken die diere het in die diep grot geval nadat hulle deur die reuk van water daarheen gelok is.
Ouderdom
Toetse wys die fossiele is nie ouer as sowat 2 miljoen jaar nie en die teenwoordigheid van dierespesies wat sowat 1,5 miljoen jaar gelede uitgesterf het, wys die fossiele is nie jonder as 1,5 miljoen jaar nie.
Vertolking
Die skedel van A. sediba verskil van beide die ouer Australopithecus anamensis, Australopithecus garhi en Australopithecus afarensis en die jonger spesies in die genus Homo. Die klein breinkapasiteit en kort lengte van die fossiele is die belangrikste rede dat die ontdekkers hul vonds as Australopithecus geklassifiseer het en nie as Homo nie. Die morfologie van die bekken en die heupe herinner egter sterk aan dié van die mens.
Die ontdekkers beskou A sediba as ’n soort tussenganger tussen Australopithecus africanus (die spesie waartoe die Taung-kind en Mev. Ples behoort) en Homo habilis of selfs die latere Homo erectus (waarvan in Afrika onder andere die Turkana-seun ’n voorbeeld is). Ander ondersoekers wys op die verskille met Homo en is daarom versigtiger. Hulle beskou A. sediba as ’n laat Suider-Afrikaanse soort Australopithecus, wat ’n tydgenoot van die eerste mense was. Die oudste fossiele wat tot die genus Homo gereken word, is dié van Homo rudolfensis en is sowat 2,5 miljoen jaar oud, ouer as A. sediba.
Dysidea hirciniformis
Dysidea hirciniformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1885 deur Carter.
2002 Spaanse Grand Prix
Die 2002 Formule 1 Spaanse Grand Prix is op 28 April 2002 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen en is deur Michael Schumacher van Ferrari gewen.
Stephen Shellen
Stephen Shellen (gebore 17 Junie 1957) is 'n Kanadese akteur. Hy is bekend vir sy rolle in die rolprente A River Runs Through It (1992), The Bodyguard (1992), en Gone in Sixty Seconds (2000).
Dysidea horrens
Dysidea horrens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1867 deur Selenka.
1998 Oostenrykse Grand Prix
Die 1998 Formule Een Oostenrykse Grand Prix is op 26 Julie 1998 op die A1 Ring in Spielberg, Oostenryk gehou. Dit was die tiende wedren van die kampioenskapseisoen en is deur Mika Häkkinen in sy McLaren-Mercedes gewen.
Treze Futebol Clube
Treze Futebol Clube is 'n Brasiliaanse sokkerklub in die stad Campina Grande. Treze is in 1925 gestig.
Mitchell Butel
Mitchell Butel (gebore 2 Oktober 1970) is 'n Australiese akteur en skrywer. Hy is bekend vir sy rolle in die rolprente Dark City (1998) en Strange Fits of Passion (1999), en in die televisiereekse Hiding (2015) en Deep Water (2016).
MTN
MTN is 'n multinasionale mobiele telekommunikasiefirma wat in Suid-Afrika gebaseer is en in 21 lande besigheid bedryf, hoofsaaklik in Afrika en die Midde-Ooste. MTN se voorsitter is Mcebisi Jonas en die hoof- uitvoerende beampte is Charles Molapisi.
Finansiële prestasie
MTN het 'n sterk finansiële prestasie vir die finansiële tydperk geëindig 31 Desember 2008 gelewer. Dit word toegeskryf aan die sterk groei in mobiele intekenaars van 48%, hoofsaaklik as gevolg van MTN Iran met 10 miljoen nuwe intekenare en MTN Nigerië met 6,6 miljoen nuwe intekenare, verhoogde kapitaalbeleggings in infrastruktuur en verbeterde diensverspreiding.
Die maatskappy het geweldige beleggings in infrastruktuur gemaak wat hom 'n kompeterende voordeel oor mededingers gegee het, alhoewel dit egter 'n negatiewe impak op die winsgewendheid van bates gehad het. Verskeie faktore het die Groep se uitgawes in verhouding met inkomste opgejaag: netwerk-instandhoudingskoste is hoër, brandstofkoste is hoër, en regulasieheffings is ook hoër.
Nathaniel Buzolic
Nathaniel Buzolic (gebore 4 Augustus 1983) is 'n Australiese akteur. Hy is bekend vir sy rolle in die rolprent Hacksaw Ridge (2016) en in die televisiereekse The Vampire Diaries (2009), The Originals (2013), en Significant Mother (2015).
MTN
Finansiële prestasie
Opbrengs per aandeel het met 43% toegeneem tot 836,5 c vir die tydperk geëindig 31 Desember 2008. Netto handelsresultate is 'n 15%-hupstoot gegee nadat die Rand teenoor die VS-dollar verswak het en dit moontlik gemaak het vir verhoogde appresiasie van inkomste vanuit Afrika- en Midde-Oosterse lande.
Omset het in 2008 met 40% toegeneem tot R102,5 miljard vanaf R73,1 miljard in 2007 as gevolg van sterk groei in die aantal intekenaars, asook verhoogde appresiasie van handelsgeldeenhede teenoor die Rand. MTN Iran se inkomste voor rente, belasting, waardevermindering en amortisasies (IVRBWA) het vanaf negatief 13,4% in 2007 tot positief 30,2% in 2008 gestyg. Suid-Afrikaanse IVRBWA is twee persentasiepunte op 32,8% laer as die vorige jaar as 'n gevolg van verhoogde belegging in diensverspreiding. Hierdie verlaging word daarbenewens ook toegeskryf aan hoër OPEX-koste en 'n toename in selfoonkoste in vergelyking met wisselkoerse. IVRBWA in Soedan, Ghana en Sirië is laer in vergelyking met 2007.
Waardevermindering vir die jaar het met R3,2 miljard tot R9,9 miljard vir die tydperk geëindig 31 Desember 2008 toegeneem as gevolg van die Groep se toename in waardeverminderbare bates — hoofsaaklik infrastruktuur — om die Groep se groeipotensiaal te verhoog. Opbrengs per intekenaar het in die tydperk geëindig 31 Desember 2008 afgeneem omdat penetrasie in laë-gebruiksareas uitgebrei is. As gevolg van sterk groei in die omset het die Groep se inkomste voor rente, belasting, waardevermindering en amortisasies (skulddelging) (IVRBWA) in 2008 met 36% tot R43,2 miljard gestyg. Finansieringskoste het met 40% tot R1,9 miljard gedaal as gevolg van veranderende wisselkoerse.
Balansstaat
Bates, kontant uitgesluit, het met 44% tot R141,4 miljard toegeneem. Dit is as gevolg van 'n styging in grond en geboue en toerusting van R24,7 miljard asook die impak van R6,7 miljard as gevolg van die verswakking in die Rand. Handelsdebiteure het met R3,4 miljard toegeneem en voorraad met R1,2 miljard, waarvan R700 miljoen in Suid-Afrika was om dienste in die pre- en post-betaalde mark te verbeter.
Kontantvloei
Kontant deur bedrywighede voortgebring het tot R44,8 miljard vanaf R34,3 miljard gestyg. Dit word toegeskryf aan die sterk bedryfsprestering asook die swakker Rand. In April 2008 het die Groep 'n dividend van R2,5 miljard uitbetaal. Netto kontantvloei vir die jaar was egter R7,4 miljard voordat wisselkoersimpak van R2,7 miljard in aanmerking geneem is.
Korporatiewe sosiale belegging
Op MTN se webwerf en in die amptelike finansiële oudit word geen inligting verskaf rakende die Groep se betrokkenheid in die gemeenskap nie en geen verwysing word tot die King-verslag gemaak nie. 'n Swart ekonomiese bemagtiging- (SEB) transaksie sou in die derde kwartaal van die nuwe finansiële tydperk (2009) plaasgevind het, maar die Groep het na oorweging die transaksie deur die mat laat val omdat dit volgens hulle nie in die belang van die Groep of SEB-beleggers sou wees nie.
Lys van Nederlandse skilders
Hieronder volg 'n lys van Nederlandse skilders wat in Nederland gebore is of daar aktief was. Oor die algemeen word die name ooreenkomstig die voorkeurspelling van die Rijksbureau voor Kunsthistorische Documentatie gespel.
Peter Shinkoda
Peter Shinkoda (gebore 25 Maart 1971) is 'n Kanadese akteur, skrywer, en vervaardiger. Hy is bekend vir sy rolle in die rolprente Paycheck (2003), I, Robot (2004), Godzilla (2014), en The Predator (2018).
Lisa Gerritsen
Lisa Gerritsen (gebore 21 Desember 1957) is 'n Amerikaanse aktrise. Sy is bekend vir haar rolle in die rolprent Airport (1970) en in die televisiereekse My World and Welcome to It (1969), Mary Tyler Moore (1970), en Phyllis (1975).
Betty Lou Gerson
Betty Lou Gerson (20 April 1914 – 12 Januarie 1999) was 'n Amerikaanse aktrise. Sy was bekend vir haar rolle in die rolprente Cinderella (1950), 101 Dalmatians (1961), en Cats Don't Dance (1997), en in die televisiereeks Checkmate (1960).
Luke Carroll
Luke Carroll (gebore 1982) is 'n Australiese akteur. Hy is bekend vir sy rolle in die rolprente Australian Rules (2002), The Tender Hook (2008), en Stoned Bros (2009), en in die televisiereeks Redfern Now (2012).
Kanana, Noordwes
Kanana is 'n swart woonbuurt naby Orkney in die Dr Kenneth Kaunda-distriksmunisipaliteit van die Noordwesprovinsie van Suid-Afrika.
Die township het 'n bevolking van meer as 78 000, meestal Sothosprekende inwoners.
Swartberg-dwergverkleurmannetjie
The Swartberg-dwergverkleurmannetjie (Bradypodion atromontanum) is 'n spesie verkleurmannetjie endemies aan Suid-Afrika.
Taksonomie
Vir baie jare was 'n dwergverkleurmannetjie van onbepaalde taksonomiese status uit die Swartberg-omgewing bekend. 'n Daaropvolgende filogenetiese studie het gelei tot die beskrywing daarvan as 'n nuwe spesie. Morfologies kan dit verwar word met B. gutturale maar die twee spesies is allopatries.
Beskrywing
Dit is 'n klein verkleurmannetjie wat nie groter as 12 cm word nie. Sy kleur is gewoonlik 'n ligte geelbruin met groenerige skakerings.
Valin Shinyei
Valin Shinyei (gebore 12 Mei 2001) is 'n Kanadese akteur. Hy is bekend vir sy rol in die televisiereeks Noddy, Toyland Detective (2016).
Malieveldspruit
Die Malieveldspruit is 'n klein sytak van die Sabierivier, op sy beurt 'n takrivier van die Komatirivier in Mpumalanga, Suid-Afrika.
Dysidea incrustans
Dysidea incrustans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1862 deur Schmidt.
Gereformeerde kerk Bloemfontein-Suidheuwels
duimnael|links|340px|Die Gereformeerde kerk Bloemfontein-Suidheuwels is in gebruik geneem op [[1 Maart 1969.]]
duimnael|regs|270px|Ds. K.A. Janse van Rensburg en sy gesin toe hy omstreeks 1970 in die [[Gereformeerde kerk Durban was, sy eerste werkkring. Hy was Suidheuwels se leraar van 1976 tot '81.]]
Richard Carter (akteur)
Richard Carter (11 Desember 1953 – 13 Julie 2019) was 'n Australiese akteur. Hy was bekend vir sy rolle in die rolprente Muriel's Wedding (1994), Happy Feet (2006), The Great Gatsby (2013), en Mad Max: Fury Road (2015).
Prinses Stéphanie van Monaco
Prinses Stéphanie van Monaco (Stéphanie Marie Elisabeth Grimaldi, Gravin van Polignac; gebore 1 Februarie 1965) is ’n lid van die Huis van Grimaldi. Sy is die jongste dogter van wyle prins Rainier III van Monaco en sy vrou, die voormalige Amerikaanse aktrise en Oscar-wenner Grace Kelly, en die suster van Albert II van Monaco en Caroline, Prinses van Hannover. Stéphanie was al ’n sangeres, swemdragontwerper en model.
Sy was ’n passasier in die motor waarin haar ma op 13 September 1982 op ’n bergpad verongeluk het. Sy kon nie prinses Grace se begrafnis bywoon nie omdat sy toe nog in die hospitaal herstel het van beserings van die ongeluk.
Verhoudings
Prinses Stéphanie was in verskeie omstrede verhoudings. Op 13 het sy ’n verhouding gehad met die Spaanse sanger Miguel Bosé en op 15 het sy betrokke geraak by Paul Belmondo, seun van die Franse rolprentster Jean-Paul Belmondo. Nog een van haar kêrels was Anthony Delon, seun van die akteur Alain Delon wat skuldig bevind is op aanklagte van motordiefstal en die besit van ’n wapen. In haar vroeë 20's was daar ’n lang verhouding met Mario Oliver Jutard. Op 25 was sy vir ’n kort rukkie verloof aan Jean Yves Lefur, wat skuldig bevind is aan bedrog en diefstal. Sy het ook ’n verhouding met die akteur Rob Lowe gehad.
In 1992 het sy ’n verhouding aangeknoop met haar lyfwag Daniel Ducruet. Twee kinders is uit die verhouding gebore:
Op 1 Julie 1995 is Stéphanie en Ducruet in Monaco getroud en hul kinders is so gewettig. Die huwelik het egter nie die publikasie oorleef van foto's waar Ducruet met die kaalborsmodel Muriel Houtteman kafoefel nie. Daarna het Stéphanie ’n paar kort verhoudings gehad met onder andere die sportman Fabien Barthez en die akteur Jean-Claude Van Damme. Sestien maande ná haar egskeiding is sy romaties verbind aan Jean Raymond Gottlieb, ’n voormalige gendarme en ski-instrukteur van Parys wat haar sekuriteitshoof geword het.
Op 15 Julie 1998 het sy die lewe geskenk aan hul kind, Camille Marie Kelly Grimaldi, of Gottlieb, in die Centre Hospitalier Princesse Grace in Monte Carlo. Gottlieb is egter nooit in die openbaar as die pa erken nie omdat die prinses geweier het om die pa se naam op die geboortesertifikaat te sit.
In 2000 het sy ’n verhouding aangeknoop met ’n Switserse sirkuseienaar en olifantafrigter, Franco Knie. Die verhouding het in 2001 bekend geword nadat Knie aangekondig het dat hy sy vrou, Claudine, vir Stéphanie gaan verlaat. Die prinses het verskeie maande lank saam met die sirkus deur Europa getoer terwyl sy en haar kinders in sy karavaan gewoon het. Stephanie en Knie se paaie het in 2002 geskei en daarna was daar berigte van ’n verhouding tussen Stéphanie en haar pa se butler, Richard Lucas, ’n getroude pa van twee. In 2003 is sy verbind aan die paleis se hooftuinier en vir ’n kort rukkie aan Philippe Junot, haar suster se eerste man.
Op 12 September 2003 is sy na bewering getroud met Adans Lopez Peres, ’n Portugees-Spaanse sweefstokarties wat 10 jaar jonger as sy is. Hulle is op 24 November 2004 geskei en het geen kinders gehad nie.
Estelle Getty
Estelle Getty (25 Julie 1923 – 22 Julie 2008) was 'n Amerikaanse aktrise. Sy was bekend vir haar rolle in die rolprente Mannequin (1987), ''Stop! Or My Mom Will Shoot (1992), en Stuart Little (1999), en in die televisiereeks The Golden Girls'' (1985).
Martin Short
Martin Short (gebore 26 Maart 1950) is 'n Kanadese akteur, skrywer, en vervaardiger. Hy is bekend vir sy rolle in die rolprente ¡Three Amigos! (1986), Innerspace (1987), The Santa Clause 3: The Escape Clause (2006), en Inherent Vice (2014).
Malalanespruit
Malalanespruit is 'n sytak van die Krokodilrivier, op sy beurt 'n takrivier van die Komatirivier in Mpumalanga in Suid-Afrika.
Dit vloei noordwaarts en onderdeur die N4-snelweg voordat dit net oos van Malalane by die Krokodilrivier aansluit.
Engela van Rooyen
Engela Elizabeth Helena van Rooyen (1939-) is ’n Afrikaanse skryfster. Sy skryf vir volwassenes en ook vir die jeug en van haar boeke word gereeld vertaal asook voorgeskryf op skool. Sy maak, op destydse advies van haar uitgewer, van meer as een skryfnaam gebruik. Dus is sy ook Engela Linde (haar getroude van) en Louisa du Toit.